นายคนใหม่
เป็นผู้จัดการทีมชาติไทย &#8220;ช้างศึก&#8221; มาระยะหนึ่ง ผู้คนยังไม่รู้จัก
20 ธ.ค. 2555

เป็นผู้จัดการทีมชาติไทย “ช้างศึก” มาระยะหนึ่ง ผู้คนยังไม่รู้จัก
เพราะ ทนุศักดิ์ เล็กอุทัย รมช.คลัง ผู้จัดการทีมชาติไทยชุดเอเอฟเอฟ ซูซูกิ คัพ 2012 ทำตัวเงียบเชียบ ไม่มีโม้
ชอบเล่นกีฬา ชอบหาสปอนเซอร์ แต่ไม่ชอบพูดว่างั้นเถอะ
วันวานทีมช้างศึกแข่งกับทีมสิงคโปร์ เจ้าตัวดั๊นไปโม้ไว้แต่หัววัน “พ้มเชื่อว่า ถึงอย่างไรเราน่าจะได้ผลการแข่งขันที่ดี”
“ถ้าชนะ หรือเราคว้าแชมป์ เรื่องโบนัส เงินรางวัล มีให้อย่างแน่นอน”
แค่นั้นเองช้างศึกโดนไป 3 ประตู ต่อ 1 เสาร์ 22 ธ.ค.นี้เจอกันที่สนามศุภฯ กะล้างตาอีกนัด
แต่พอถูกถามถึงอนาคตการทำงาน ทนุศักดิ์ บอกว่า ไม่รู้ ขึ้นอยู่กับ “กิตติรัตน์ ณ ระนอง” รองนายกฯ ว่า จะเห็นอย่างไร
นายโต้งว่างัย ผมไปตามนั้น อิอิ...